आईएनजी लाइफ इंडिया का लाभ 13 फीसद बढ़ा  
आईएनजी लाइफ इंडिया की मार्च 2011 में समाप्त तिमाही के दौरान परिचालन आय 13 फीसद वृद्धि के साथ सात करोड़ पर पहुंच गई।
आईएनजी समूह की कंपनी आईएनजी लाइफ इंडिया की मार्च 2011 में समाप्त तिमाही के दौरान परिचालन आय 13 फीसद वृद्धि के साथ सात करोड़ रुपये पर पहुंच गयी, जबकि उसकी प्रीमियम आय 17 फीसद की बढ़ोतरी के साथ 2,000 करोड़ रुपये हो गई।  कंपनी के प्रबंध निदेशक एवं मुख्य कार्यकारी अधिकारी क्षितिज जैन ने कहा,  हमने ऐसे समय में बेहतर परिणाम अर्जित किया है, जब नई योजनाओं के आने से कारोबार में गिरावट चल रही है।  कंपनी ने कहा कि तीसरी तिमाही की चुनौतियां चौथी तिमाही में भी जारी रहीं और नई योजनाओं के प्रीमियम संग्रह में पिछले साल की अपेक्षा 40 फीसद की गिरावट दर्ज की गई।